ΠΑΡΟΥΣΙΑΣΗ 1

Δ1.

Αν θελήσω να γίνω πιο ακριβής θα έπρεπε να μετασχηματίσω τον τίτλο σε ΣΥΓΧΡΟΝΕΣ(!) Επιστημολογικές προσεγγίσεις στις ΦΕ, το Περιβάλλον, την Τεχνολογία…

… και αυτό γιατί όπως όλες οι επιστημονικές πειθαρχίες (ΦΕ, Επιστήμες της Εκπαίδευσης, Τεχνολογίες, Οικολογίες…) έτσι και η Επιστημολογία, αλλάζει. Και υπάρχουν δύο τρόποι να σκέφτεται κάποιος αυτή την αλλαγή:

1. Αλλάζουν επειδή προοδεύουν καθώς συσσωρεύουν νέα γνώση ή
2. αλλάζουν επειδή είναι φορτωμένες με αξίες, προθέσεις, στάσεις που μεταβάλλονται από ιστορικές, πολιτισμικές, κοινωνικές, πολιτικές μεταβλητές της κάθε εποχής… αλλάζουν δηλαδή επειδή όλος ο κόσμος αλλάζει…

Και επειδή η «εποχή της αθωότητας» μας τελείωσε… με τον δεύτερο παγκόσμιο πόλεμο… είναι αστείο να εμπιστευόμαστε τον Kuhn που βλέπει την αλλαγή και την πρόοδο της επιστήμης με βάση τις επαναστάσεις που προκαλούν οι εσωτερικές τους εντάσεις, ή ακόμη χειρότερα με βάση τη συσσώρευση νέων γνώσεων, που δημιουργούν νέες προσεγγίσεις, ή με βάση τις εσωτερικές αρχές της επαλήθευσης και της διάψευσης του Popper… η δική μου προσέγγιση θα είναι η 2η… Θα παρουσιάσω δηλαδή και θα χρησιμοποιήσω στο μάθημα την Επιστημολογία όπως εμφανίζεται και ταιριάζει στην εποχή μας…

Πριν το κάνω αυτό θα πρέπει να πούμε δυο λόγια σχετικά με το:

Τι είναι η Επιστημολογία και το

Γιατί μας ενδιαφέρει στην εκπαίδευση…

Δ2.

Η Επιστημολογία είναι:

Πειθαρχία (discipline)… που κατασκευάζει λόγο «περί επιστήμης»…

Για παράδειγμα, επιχειρεί να δώσει έγκυρες απαντήσεις σε ερωτήματα όπως:

* + Ποια είναι τα χαρακτηριστικά της «επιστημονικής δραστηριότητας»;
  + Με ποιους τρόπους κατασκευάζεται η «επιστημονική γνώση»;
  + Με ποια κριτήρια αποφασίζουμε για την εγκυρότητα και την αξιοπιστία των επιστημονικών ισχυρισμών; κ.ο.κ.

Επομένως, συγγενεύει με τη φιλοσοφική «Γνωσιολογία», τη «Γνωστική Ψυχολογία», την «Κοινωνιολογία της γνώσης»… και με τον τρόπο αυτό επεκτείνεται και σε άλλες μορφές δραστηριοτήτων που κατασκευάζουν γνώση… όπως η Τεχνολογία, η Εκπαίδευση κ.ο.κ.

Το ερώτημα: Ποια είναι τα χαρακτηριστικά και ποιες είναι οι δυνατότητες της ΑΙ;;; …είναι στη βάση του επιστημολογικό…

Δ3.

Η χρήση της Επιστημολογίας στην Εκπαίδευση καθιερώθηκε:

* + **Υπόρρητα**, από τη Δεκαετία του 1960, όταν η Γνωστική Ψυχολογία αποδέχτηκε ως κινητήριες θεωρητικές της αρχές τις αρχές της «Γενετικής Επιστημολογίας» του Piaget, στη συνέχεια ασπάσθηκε τις αρχές του επιστημολογικού ρεύματος του «Κονστρουκτιβισμού» στηριγμένη στις επιφανειακές ιδέες του Kuhn, πέρασε από το «γήπεδο» του Κονστρουξιονισμού, υιοθετώντας το γνωσιακό μοντέλο της «περιστασιακής γνώσης», επανέρχεται με έμφαση στην περιοχή του παλιού φιλοσοφικού ρεύματος του Πραγματισμού, κ.ο.κ.
  + **Επίσημα**, από τις αρχές της δεκαετίας του 1990, όταν, εν μέσω κοσμοϊστορικών μετατοπίσεων, το ερώτημα «γιατί διδάσκουμε επιστήμες στην εκπαίδευση;» βρέθηκε να μην έχει συγκεκριμένη απάντηση… οπότε πέρασε στην «ύλη» της τα «γνωστικά αντικείμενα» NOS & NOSI…

Έτσι φτάσαμε στις μέρες μας, όπου εν μέσω νέων κοσμοϊστορικών μετατοπίσεων, η Επιστημολογία καθιερώνεται στην εκπαίδευση:

* + Και των Φυσικών Επιστημών,
  + Και του Περιβάλλοντος,
  + Και της Τεχνολογίας…

Δ4.

Η επιστημολογία είναι ουσιαστικό κομμάτι της εκπαίδευσης επειδή καθοδηγεί τις επιλογές του σήμερα, που σε οδηγούν στο αύριο… και η Εκπαίδευση έχει νόημα μόνον με την προοπτική της παρέμβασής μας στο αύριο…

Το αύριο χτίζεται με οράματα και προσδοκίες σε σχέση με το σήμερα, το οποίο χτίζεται από βιωμένες εμπειρίες…. του παρελθόντος…

Το αύριο συνδέεται με το σήμερα μέσα από τις δομικές και διαδικαστικές αλλαγές που μας οδηγούν σ’ αυτό….

Παράδειγμα:

Γιατί επιλέξατε να έρθετε και να πάρετε τα μαθήματα του συγκεκριμένου ΠΜΣ;

Οι προσδοκίες σας για το αύριο είναι συνάρτηση

Α) του περιεχομένου των σπουδών (Επιστημολογία) ή

Β) του τίτλου σπουδών (Επειρία)

που θα πάρετε;

Έτσι, μπορούμε να πούμε χοντρικά, ότι:

Ενώ η Εκπαίδευση (στις ΦΕ, το Π, την Τ και όχι μόνον) παραμένει στο μοτίβο κατασκευής γνώσεων και πρακτικών:

**από τους Θεσμούς => Πρόγραμμα Σπουδών => Εκπαιδευτικούς => Μαθητές** και

τα κεντρικά της ερωτήματα αφορούν πάντα:

**τη σχέση της Διδασκαλίας με τη Μάθηση εντός συγκεκριμένου, κάθε φορά, πλαισίου…**

το ερώτημα: γιατί επιλέγουμε να προωθούμε, ως θεσμοί, για το «αύριο» των μαθητών, τη **Μάθηση** **συγκεκριμένων γνώσεων και πρακτικών** και όχι άλλων,

**αν και πολιτικό, είναι στη βάση του Επιστημολογικό!!!** …

Π.χ. Γιατί στη Φυσική προωθούμε τη μάθηση των Νόμων του Νεύτωνα;;;

Δ5.

Αλλά βέβαια το αύριο είναι εδώ και είμαι τυχερός που μόλις πριν τρεις βδομάδες το διατύπωσε με αφοπλιστική σαφήνεια ο πιο αρμόδιο οργανισμός για την παρακολούθησή του… ο ΟΗΕ… και το υπόγραψαν όλοι οι ηγέτες όλων των κρατών του Κόσμου:

Το ότι είναι πολύ πιθανόν ότι δεν ξέρουν τι ακριβώς υπέγραψαν, δεν έχει τόση σημασία… διχασμός… «χλιαρός πόλεμος»…

Έχει όμως μεγάλη σημασία

Α) για μας, ως ανθρώπους/ πολίτες να δούμε αυτό το αύριο και

Β) για το μάθημά μας, να διαπιστώσουμε την ανάγκη της επιστημολογικής του προσέγγισης, για την κατανόησή του…

Στη Σύνοδο του ΟΗΕ, στις 22 Σεπτεμβρίου 2024, υπογράφτηκε από 192 ηγέτες κρατών και κυβερνήσεων ένα βαρύνουσας σημασίας *«Σύμφωνο για το Μέλλον»*…

Στην παράγραφο 2 υπάρχει η ακόλουθη διαπίστωση, η οποία δικαιολογεί το Σύμφωνο: *«Βρισκόμαστε σε μια εποχή ενός ριζικού παγκόσμιου μετασχηματισμού. Βρισκόμαστε αντιμέτωποι με αυξανόμενους καταστροφικούς και υπαρξιακούς κινδύνους, πολλοί από τους οποίους προκαλούνται από τις δικές μας επιλογές. Συνάνθρωποί μας υπομένουν τρομερά βάσανα. Εάν δεν αλλάξουμε πορεία, κινδυνεύουμε να οδηγηθούμε σε ένα μέλλον επίμονης κρίσης και κατάρρευσης»*.

Δ6.

Το editorial του περιοδικού Nature, μια εβδομάδα (1/10/24) μετά την υπογραφή, σχολίασε:

Η συζήτηση της ΓΣ των ΗΕ την περασμένη εβδομάδα προκάλεσε πολλή οργή. Κάποιοι την έστρεψαν στον ΟΗΕ, άλλοι στα ισχυρά έθνη, λόγω της διαφαινόμενης αδυναμίας ή απροθυμίας τους να κάνουν περισσότερα για να αντιμετωπίσουν τις παγκόσμιες κρίσεις.

Ο γενικός γραμματέας του ΟΗΕ Αντόνιο Γκουτέρες δεν μάσησε τα λόγια του στην κριτική του προς τους παγκόσμιους ηγέτες. «Οι συγκρούσεις μαίνεται και πολλαπλασιάζονται, από τη Μέση Ανατολή μέχρι την Ουκρανία και το Σουδάν, χωρίς να διαφαίνεται τέλος. Η κλιματική κρίση καταστρέφει ζωές, καταστρέφει κοινότητες, καταστρέφει οικονομίες. **Οι νέες τεχνολογίες, συμπεριλαμβανομένης της τεχνητής νοημοσύνης, αναπτύσσονται σε ηθικό και νομικό κενό, χωρίς διακυβέρνηση ή προστατευτικά κιγκλιδώματα**», είπε.

Ο κόσμος μας αποτελεί ένα «νέο **πολύπλοκο σύμπλεγμα αβεβαιότητας**», που συντίθεται από ανισότητες, πιέσεις πλανητικών διαστάσεων και πολώσεις.

Δ7.

Και συνεχίζει…

… Πολλά πράγματα (εντός του Συμφώνου) είναι άξια προσοχής. **Πρώτο είναι το γεγονός ότι υπάρχει ένα ολόκληρο τμήμα της έκθεσης αφιερωμένο στην Επιστήμη**. Αυτό δεν συμβαίνει, κατά κανόνα, με τις εκθέσεις που έρχονται από το ανώτατο γραφείο του ΟΗΕ. Για παράδειγμα, **η πρόοδος της επιστήμης δεν είναι ένας από τους Στόχους της Βιώσιμης Ανάπτυξης** (ΣΒΑ). Κάποιοι υποστηρίζουν ότι δεν χρειάζεται να είναι, επειδή η επιστήμη υποστηρίζει σιωπηρά τη διαδικασία επίτευξης και των 17 στόχων. Αυτό είναι αλήθεια, αλλά η μη ρητή αναφορά της επιστήμης στο υψηλότερο επίπεδο σημαίνει επίσης ότι αυτή (και κυρίως η ανάπτυξή της) θα μπορούσε να αγνοηθεί…

Δ8.

Το σύμφωνο περιλαμβάνει

Πέντε πακέτα δράσεων για:

1. Sustainable development and financing for development
2. International peace and security
3. Science, technology and innovation and digital cooperation
4. Youth and future generations
5. Transforming global governance

Καθώς και δύο διακηρύξεις σχετικές με

1. Μια διακήρυξη για την οργάνωση και τη λειτουργία ενός Παγκόσμιου Ψηφιακού Πακέτου (Global Digital Compact) και
2. Μια διακήρυξη για τις επόμενες Γενιές (Declaration on Future Generations)

Δ9.

Σε ότι αφορά το μάθημά μας…

Μια ματιά στους τίτλους των κεφαλαίων Ι (αναφέρεται στη Βιώσιμη Ανάπτυξη) και ΙΙΙ (αναφέρεται στην Επιστήμη και την Τεχνολογία), μας στέλνει απ’ ευθείας στον τίτλο του Μεταπτυχιακού προγράμματος που παρακολουθείτε…

Μια ματιά στον τίτλο του κεφαλαίου IV (αναφέρεται στους νέους που θα συγκροτήσουν και τις επόμενες γενιές), μας στέλνει στον χώρο της τρέχουσας εκπαίδευσης…

Μια ματιά στον τίτλο του κεφαλαίου V (αναφέρεται στην παγκόσμια διακυβέρνηση) παραπέμπει στις συμφωνημένα πια, παγκόσμιες πρακτικές που θα καταστήσουν τις προηγούμενες δράσεις αποτελεσματικές…

Και για όσους δεν κατάλαβαν, ακολουθούν οι δύο διακηρύξεις, που ξαναλέω, τις υπέγραψαν όλοι οι ηγέτες του κόσμου,

Η μια διακήρυξη αφορά την οργάνωση και τη λειτουργία ενός Παγκόσμιου Ψηφιακού Πακέτου (Global Digital Compact) και

Η δεύτερη τις επόμενες γενεές…

Ή ουσιαστικά: η μία αφορά τον τρόπο της **παγκόσμιας επικοινωνίας** και η δεύτερη την **εκπαίδευση!**

Δ10.

Βέβαια, αν έχετε διαβάσει τον Όργουελ, οι τίτλοι των τελικών διακηρύξεων (για τη δημιουργία ενός παγκόσμιου ψηφιακού πακέτου, με αναφορά στις επόμενες γενιές) μάλλον θα σας κάνουν να ανατριχιάσετε… και

επειδή κάποιες από τις συνέπιες αυτού του Συμφώνου θα τις ζήσετε, ίσως θα δοκιμάσετε να το διαβάσετε…

… να έχετε υπόψη ότι ενώ πρόκειται για ένα πολιτικό κείμενο, η κατανόηση του πώς: **οι δράσεις Βιωσιμότητας, Επιστήμης και Τεχνολογίας, μέσω Εκπαίδευσης και πρακτικών Διακυβέρνησης** στοχεύουν στη διαμόρφωση των μελλοντικών γενεών, είναι υπόθεση της Επιστημολογίας…

Δ11.

Για παράδειγμα:

… η δράση 45a μιλάει για: …enhancing the Organization’s capabilities in **innovation**, **data analytics**, **digital transformation**, **strategic foresight** and **behavioural science** to better support Member States and deliver on its mandates…

… μπορεί να σημαίνει ότι η νέα Παγκόσμια Διακυβέρνηση προωθεί:

* + τον οπορτουνισμό (innovation),
  + τις αντι-συμπεριληπτικές επαγωγικές λογικές (data analytics, digital transformation),
  + τα στοχευμένα πρότζεκτ έναντι της ανοιχτής έρευνας (strategic foresight) και
  + τον α-θεωρητκό συμπεριφορισμό (behavioural science),

για τις παρεμβάσεις της…